Lav et referat af nedenstående tekst:

Tekst:
MyDefence i Nørresundby leverer allerede drone-teknologi til krigen i Ukraine. Men nu skal virksomheden også til at opjustere Sverige med sit antidroneudstyr. Det skriver det svenske forsvar i en pressemeddelelse . Der er blandt andet tale om bærbare antidronesystemer, som kan monteres på blandt andet køretøjer og uniformer og forstyrre signalet til fjendtlige droner. - Denne evne er nødvendig både i fred, i krise og i væbnet konflikt. Der har været travlt og takket være et intensivt arbejde, der startede i 2018, er vi nu på vej med denne første del af projektet, som omhandler ubemandede luftsystemer, siger oberstløjtnant Ulf Lepp. Tilbage i september kunne vi fortælle , hvordan virksomheden i Nørresundby leverede en særlig dronealarm til de ukrainske soldaters uniformer til brug i den igangværende krig mod Rusland, og nu skal vores nordiske naboer altså også til at anvende samme teknologi. Store planer Teknologien til Sverige skal primært bruges i flyvevåbnet og søværnet mod civile droner, der vejer under 25 kilo. Senere vil også det svenske hjemmeværn komme til at bruge det, og på sigt vil forsvaret også forsøge sig med forsvarssystemer, der rækker ud over det, My Defence leverer. - Noget af det, vi køber ind, bliver forældet og skal relativt hurtigt ombygges. Vi skal følge med udviklingen, sådan ser virkeligheden ud.

Referat:
Nordjyske antidronesystemer fra MyDefence skal nu også bruges i det svenske forsvar på civile droner - leverancerne starter allerede inden årsskiftet.